CELEX: 32017R0793
Language: et
Date: 2017-05-10 00:00:00
Title: Komisjoni rakendusmäärus (EL) 2017/793, 10. mai 2017, millega muudetakse määrust (EÜ) nr 180/2008 seoses hobuslaste muude haiguste kui hobuste Aafrika katku jaoks määratud Euroopa Liidu referentlabori staatuse kehtivusaja pikendamisega (EMPs kohaldatav tekst )

11.5.2017   
            
            
               ET
            
            
               Euroopa Liidu Teataja
            
            
               L 120/5
            
         KOMISJONI RAKENDUSMÄÄRUS (EL) 2017/793,
   10. mai 2017,
   millega muudetakse määrust (EÜ) nr 180/2008 seoses hobuslaste muude haiguste kui hobuste Aafrika katku jaoks määratud Euroopa Liidu referentlabori staatuse kehtivusaja pikendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 19 punkti d,
   ning arvestades järgmist:
   
               (1)
            
            
               Komisjoni määrusega (EÜ) nr 180/2008 (2) on Prantsusmaal asuv Agence nationale de sécurité sanitaire de l'alimentation, de l'environnement et du travail (ANSES) koos oma loomatervishoiu ja hobuslaste haiguste laboritega määratud ELi referentlaboriks hobuslaste muude haiguste jaoks kui hobuste Aafrika katk ning määruse lisas on sätestatud selle referentlabori funktsioonid, ülesanded ja töökord koostööks liikmesriikide laboritega, kes vastutavad hobuslaste nakkushaiguste diagnoosimise eest.
            
         
               (2)
            
            
               Komisjoni poolt 2008. aastal vastu võetud määrusega (EÜ) nr 180/2008 määrati Agence française de sécurité sanitaire des aliments (AFSSA) ELi referentlaboriks hobuslaste muude haiguste jaoks kui hobuste Aafrika katk esialgu viieks aastaks kuni 30. juunini 2013. Komisjoni määrusega (EL) nr 208/2011 (3) ajakohastati määrust (EÜ) nr 180/2008 seoses kõnealuse asutuse nimega (Agence nationale de sécurité sanitaire de l'alimentation, de l'environnement et du travail (ANSES)). Määrusega (EÜ) nr 180/2008, mida on muudetud komisjoni rakendusmäärusega (EL) nr 72/2013, (4) pikendati ANSESi staatust referentlaborina veel viie aasta võrra kuni 30. juunini 2018.
            
         
               (3)
            
            
               ANSES on täitnud oma funktsioone ja ülesandeid ning järginud oma töökorda enam kui kaheksa aasta jooksul ja on seeläbi märkimisväärselt parandanud riiklike referentlaborite võimekust hobuslaste konkreetsete haiguste diagnoosimise ja diferentsiaaldiagnoosimise valdkonnas.
            
         
               (4)
            
            
               Selleks et tagada Euroopa Liidus analüüsi- ja diagnoosimistulemuste kõrge kvaliteet ja ühtlus, on oluline, et ANSES jätkaks veel viie aasta vältel oma tegevust ELi referentlaborina hobuslaste muude haiguste jaoks kui hobuste Aafrika katk.
            
         
               (5)
            
            
               Seepärast tuleks määrust (EÜ) nr 180/2008 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 180/2008 artikli 1 lõikes 1 asendatakse kuupäev „30. juunini 2018“ kuupäevaga „30. juunini 2023“.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. mai 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 192, 23.7.2010, lk 1.
   
      (2)  Komisjoni 28. veebruari 2008. aasta määrus (EÜ) nr 180/2008, milles käsitletakse ühenduse referentlaboreid muude hobuslaste haiguste jaoks kui hobuste aafrika katk ning millega muudetakse Euroopa Parlamendi ja nõukogu määruse (EÜ) nr 882/2004 VII lisa (ELT L 56, 29.2.2008, lk 4).
   
      (3)  Komisjoni 2. märtsi 2011. aasta määrus (EL) nr 208/2011, millega muudetakse Euroopa Parlamendi ja nõukogu määrust (EÜ) nr 882/2004 VII lisa ning komisjoni määrusi (EÜ) nr 180/2008 ja (EÜ) nr 737/2008 ELi referentlaborite nimekirjade ja nimede osas (ELT L 58, 3.3.2011, lk 29).
   
      (4)  Komisjoni 25. jaanuari 2013. aasta rakendusmäärus (EL) nr 72/2013, millega muudetakse määruseid (EÜ) nr 180/2008 ja (EÜ) nr 737/2008 seoses teatavate laborite määramisega kindlaks ajavahemikuks Euroopa Liidu referentlaboriteks (ELT L 26, 26.1.2013, lk 9).